C 125/402
BG
Официален вестник на Европейския съюз
5.4.2023 г.
Сряда, 14 септември 2022 r.
(3з)
Подчертава, че поради малкия си размер и изолираните енергийни системи най-отдалечените островни региони, също като най-отдалечените региони, са изправени пред голямо предизвикателство по отношение на енергийните доставки, тъй като обикновено зависят от вноса на изкопаеми горива за производство на електроенергия, за транспорт и за отопление.
(3и)
Счита, че използването на енергията от възобновяеми източници, включително енергията на приливите и отливите, следва да бъде приоритет и че би могло да донесе съществени ползи за островите, с оглед на потребностите на местните общности, в това число съхраняването на традиционната архитектура и местообитанията на островите; ето защо призовава да се подкрепи развиването на широк спектър от възобновяеми енергийни източници в зависимост от географските им характеристики; приветства стартираните от островите програми за водород от възобновяеми източници.
(4)
Нараства признаването на необходимостта от привеждане на политиките в областта на биоенергията в съответствие с каскадния принцип на използване на биомаса (8) с оглед осигуряване на справедлив достъп до пазара на суровини от биомаса за развитието на иновативни биотехнологични решения с висока добавена стойност и на устойчива кръгова биоикономика.
Следователно при разработването на схеми за подпомагане за биоенергията държавите членки следва да вземат предвид наличните устойчиви доставки на биомаса за енергийни и неенергийни употреби и поддържането на националните горски въглеродни поглътители и екосистеми, опазването на биологичното разнообразие, както и принципите на кръговата икономика и каскадното използване на биомаса и йерархията на отпадъците, установени в Директива 2008/98/ЕО на Европейския парламент и на Съвета (9).
Те обаче следва да могат да предоставят подпомагане за производството на енергия от пънове или корени, когато става въпрос за отпадъци или остатъци от строителни работи, извършвани главно с цел опазване на природата и управление на ландшафта, например в крайпътни участъци.
При всички обстоятелства държавите членки следва да избягват насърчаването на използването на качествена обла дървесина за производство на енергия, с изключение на точно определени случаи, например предотвратяване на горски пожари и санитарна сеч.
В съответствие с каскадния принцип дървесната биомаса следва да се използва според нейната най-висока икономическа и екологична добавена стойност съгласно следния ред на приоритетност: 1) продукти от дървесина, 2) удължаване на срока на експлоатация, 3) повторна употреба, 4) рециклиране, 5) биоенергия и 6) отстраняване като отпадък.
Когато никой друг вид употреба на дървесна биомаса не е икономически жизнеспособен или екологичен, оползотворяването на енергия спомага за намаляване на производството на енергия от невъзобновяеми източници.
Следователно схемите на държавите членки за подпомагане на биоенергията следва да бъдат насочени към такива суровини, по отношение на които е налице слаба пазарна конкуренция със секторите на материалите и снабдяването с които се счита за положително както за климата, така и за биоразнообразието, за да се избегнат отрицателните стимули за неустойчиви начини за производство на биоенергия, определени в доклада на Съвместния изследователски център „Използване на дървесна биомаса за производство на енергия в ЕС“ (10).
От друга страна, при определяне на по-нататъшното отражение на каскадния принцип е необходимо да се отчетат националните особености, които ръководят държавите членки при разработването на техните схеми за подпомагане.
Предотвратяването, повторната употреба и рециклирането на отпадъци следва да бъде приоритетен вариант.
Държавите членки следва да избягват създаването на схеми за подпомагане, които биха противоречили на целите за третиране на отпадъците и които биха довели до неефективно използване на подлежащи на рециклиране отпадъци.
Освен това, за да се гарантира по-ефективно използване на биоенергията, от 2026 г. нататък държавите членки не следва да предоставят повече подкрепа на централи, произвеждащи само електрическа енергия, освен ако инсталациите са в региони със специфичен статут на използване по отношение на прехода им от изкопаеми горива или ако те се използват за улавяне и съхранение на въглероден диоксид, или ако инсталациите не могат да бъдат променени в посока когенерация в обосновани изключителни случаи и след одобрение от страна на Комисията.
(5)
Бързият растеж и повишаването на разходната конкурентоспособност по отношение на производството на електрическа енергия от възобновяеми източници могат да бъдат използвани за удовлетворяване на нарастващ дял от потребностите от енергия — например чрез използване на термопомпи за отопление на помещения или за нискотемпературни промишлени процеси, електрически превозни средства в транспорта или електрически пещи в определени промишлени отрасли.
Електрическата енергия от възобновяеми източници може да се използва и за
(8)
Каскадният принцип има за цел постигане на ресурсна ефективност при използването на биомаса чрез отдаване на приоритет на използването на материали от биомаса пред използването на енергия, когато е възможно, като по този начин се увеличава количеството на наличната биомаса в системата.
В съответствие с каскадния принцип дървесната биомаса следва да се използва според нейната най-висока икономическа и екологична добавена стойност съгласно следния ред на приоритетност: 1) продукти от дървесина, 2) удължаване на срока на експлоатация, 3) повторна употреба, 4) рециклиране, 5) биоенергия и 6) отстраняване като отпадък.
Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (ОВ L 312, 22.11.2008 г., стр. 3).
https://publications.jrc.ec.europa.eu/repository/handle/JRC122719
(9) (10)